US में भारतीय दूतावास पर खालिस्तानियों का प्रदर्शन, राजदूत को धमकाया; पत्रकार से बदसलूकी की
Amritpal Singh Khalistani Supporters Protest - खालिस्तानी समर्थकों ने दिल्ली के प्रगति मैदान में लगा तिरंगा उतारकर खालिस्तानी झंडा लगाने की धमकी दी है। यह धमकी एक ऑडियो मैसेज के जरिए दी गई है
खालिस्तानी समर्थकों ने दिल्ली के प्रगति मैदान में लगा तिरंगा उतारकर खालिस्तानी झंडा लगाने की धमकी दी है। यह धमकी एक ऑडियो मैसेज के जरिए दी गई है, जिसमें खालिस्तानी समर्थकों ने कहा कि वे प्रगति मैदान को टेकओवर कर लेंगे और भारत के झंडे को नीचे गिरा देंगे।
इस ऑडियो मैसेज में प्रधानमंत्री नरेंद्र मोदी और गृहमंत्री अमित शाह के बारे में आपत्तिजनक शब्दों का इस्तेमाल किया गया है। मीडिया रिपोर्ट्स के मुताबिक उन्होंने खालिस्तानी समर्थक अमृतपाल सिंह का भी जिक्र किया है। शिकायत के आधार पर दिल्ली पुलिस ने केस दर्ज कर लिया है।
वहीं, अमेरिका के वॉशिंगटन डीसी में भारतीय दूतावास के बाहर खालिस्तनियों ने प्रर्दशन किया। उन्होंने भारतीय राजदूत तरणजीत सिंह संधू को धमकी दी और भारत को टेरर डिप्लोमेसी का चेहरा बताया। शनिवार को वॉशिंगटन डीसी ऐंबैसी के बाहर प्रदर्शनकाारियों ने एक भारतीय प्रत्रकार के साथ बदसलूकी की थी।
एक पैसेंजर को आया धमकी भरा मैसेज
पुलिस के मुताबिक, पैसेंजर ने बताया कि वह एक एडवोकेट है। वह मुंबई से दिल्ली आया था। जब वह इंदिरा गांधी इंटरनेशनल एयरपोर्ट पर था तो उसके पास प्री-रिकॉर्डेड मैसेज आया। उसने तुरंत इसकी जानकारी पुलिस को दी। पुलिस ने बताया कि इस कॉल में एक व्यक्ति प्रगति मैदान को टेकओवर करने और वहां लगा तिरंगा हटाने की बात कर रहा था। दूसरे व्यक्ति ने वारिस पंजाब दे के चीफ अमृतपाल के बारे में बात की।
दिल्ली से दूसरे राज्य के लिए रवाना हो गया पैसेंजर
जब पुलिस ने बााद में उस पैसेंजर को कॉन्टैक्ट किया तो उन्हें बताया गया कि वह एयरपोर्ट से फ्लाइट में बैठकर दूसरे राज्य के लिए रवाना हो चुका है। उसने बताया कि रात 2 बजे जब वह अपनी फ्लाइट का इंताजर कर रहा था, तब उसके पास कॉल आया था।
पुलिस ने पैसेंजर को इन्क्वायरी और अपना लिखित बयान दर्ज कराने के लिए बुलाया पर पैसेंजर ने बताया कि वह अगले महीने ही इस इन्क्वायरी में शामिल हो पाएगा। तभी वह अपना लिखित बयान दर्ज कराएगा। पुलिस ने IGI एयरपोर्ट थाने में IPC की धारा 153, 153A, और 505 के तहत मामला दर्ज कर लिया है।
अमेरिका में भारतीय राजदूत को खालिस्तानियों की धमकी
ववॉशिंगटन डीसी में खालिस्तानियों ने ऐंबैसी के सामने लाउड स्पीकर पर कहा यह संदेश भारत सरकार और उनके ऐंबैस्डर तरणजीत सिंह संधू के लिए है, जो आजाद दुनिया में टेरर डिप्लोमेसी का चेहरा है। हम उसे याद दिलाना चाहते हैं कि यह बिल्कुल स्वीकार नहीं किया जाएगा कि आप माइनॉरिटी को मारें, क्रिश्चियन महिलाओं का रेप करें और निर्दोष सिखों, मुस्लिमों, नगालैंड के लोगों का कत्ल करें और फिर यहां आकर कहें कि आप दुनिया का सबसे बड़ा लोकतंत्र हैं। यह दोगलापन अब खत्म करने का समय आ गया है।
भारतीय जर्नलिस्ट का दावा- खालिस्तान समर्थकों ने गाली दी, मारपीट की 
वॉशिंगटन में बसे भारतीय जर्नलिस्ट ललित के झा ने ट्विटर पर जानकारी दी कि शनिवार को इंडियन ऐम्बेसी के बाहर खालिस्तानी समर्थकों के विरोध प्रदर्शन की रिपोर्टिंग करते समय खालिस्तान समर्थकों ने उन पर हमला किया। उन्होंने कहा कि खालिस्तान समर्थकों ने उनके बाएं कान पर दो छड़ी मारीं।
उन्होंने एक वीडियो शेयर किया जिसमें दो खालिस्तानी समर्थक उन्हें गाली देते दिखे। ट्वीट में उन्होंने सीक्रेट सर्विस को धन्यवाद देते हुए कहा कि आपने मुझे बचाया वर्ना मैं ये मैसेज अस्पताल से लिख रहा होता।
वॉशिंगटन डीसी में इंडियन ऐम्बेसी ने हमले की निंदा की
वॉशिंगटन डीसी में इंडियन ऐम्बेसी ने इस संबंध में कहा कि वॉशिंगटन डीसी में खालिस्तानी प्रोटेस्ट कवर करने पहुंचे प्रेस ट्रस्ट ऑफ इंडिया के सीनियर के साथ हुई बदतमीजी का वीडियो हमने देखा है। हम समझते हैं कि जर्नलिस्ट को पहले गाली दी गई और फिर उन पर हमला किया गया। अपनी फिजिकल सेफ्टी को देखते हुए उन्हें लॉ-एन्फोर्समेंट एजेंसी को बुलाना पड़ा। हम किसी पत्रकार पर ऐसे हमले की निंदा करते हैं। ऐसी गतिविधियां इन तथाकथित खालिस्तानी समर्थकों की हिंसक और समाज विरोधी मानसिकता दिखाती हैं, जो नियमित रूप से हिंसा और तोड़फोड़ में शामिल होते हैं।
इससे जुड़ी अन्य खबरें भी पढ़ें...
पटियाला में दिखा अमृतपाल, जैकेट पहनी और आंखों पर चश्मा; जम्मू-इंदौर से 3 हिरासत में लिए गए
वारिस पंजाब दे के चीफ खालिस्तान समर्थक अमृतपाल सिंह की आठवें दिन भी तलाश हो रही है। उसको लेकर दो CCTV फुटेज सामने आए, जो पटियाला के बताए जा रहे हैं। एक में अमृतपाल जैकेट और चश्मा पहने दिख रहा है। दूसरे में ट्रैक सूट पहने हुए रुमाल से मुंह छुपाता नजर आ रहा है। पुलिस सूत्रों के मुताबिक, यह फुटेज अमृतपाल के पंजाब से हरियाणा आने के पहले का है। यहीं से स्कूटी लेकर वह कुरुक्षेत्र के शाहाबाद पहुंचा था। पढ़ें पूरी खबर...